ພາຍຸແຊນດີ ລົບກວນ ການຫາສຽງ ຜູ້ສະມັກ ປ. ສະຫະລັດ (ສະໄລດ໌ກັບວີດີໂອ)
ທ່ານ Barack Obama ​ແລະ​ຄູ່ແຂ່ງ ທ່ານ Mitt Romney ກຳລັງ​ຊອກ​ຫາ​ຊ່ອງ​ທາງ​ເພື່ອ​ສ້າງ​ຄວາມ​ກໍ້າ​ເກິ່ງ​ໃນ​ ການ​ໂຄສະ​ນາ​ຫາ​ສຽງ​ຂັ້ນສຸດ​ທ້າຍ​ຂອງພວກທ່ານ.
ຍັງເຫລືອເວລາ ພຽງອີກນຶ່ງອາທິດ ກໍຈະເຖິງມື້ປ່ອນບັດແລ້ວ ປະທານາທິບໍດີສະຫະລັດ ທ່ານ Barack Obama ແລະຄູ່ ແຂ່ງຈາກພັກຣິພັບບລິກັນທ່ານ Mitt Romney ກຳລັງຊອກ ຫາຊ່ອງທາງເພື່ອສ້າງຄວາມກໍ້າເກິ່ງໃນການໂຄສະນາຫາສຽງ ຂັ້ນສຸດທ້າຍຕໍ່ບັນດາຜູ້ມີສິດປ່ອນບັດໃນຂະນະທີ່ຊາວອາເມຣິ ກັນຫຼາຍສິບລ້ານຄົນ ທີ່ຢູ່ເລາະຕາມຝັ່ງທະເລກໍ້າຕາເວັນອອກ ຂອງປະເທດ ພວມປະເຊີນໜ້າ ກັບລົມພາຍຸຂະໜາດແຮງ ຜູ້ສະມັກປະທານາທິບໍດີທັງສອງທ່ານຕ່າງກໍໄດ້ຍົກເລີກແຜນ ໄປປະກົດໂຕໂຄສະນາຫາສຽງ ໃນວັນອັງຄານມື້ນີ້ ແລະໄດ້ ເນັ້ນໜັກໃສ່ການສົ່ງສານ ໄປຍັງບັນດາຜູ້ໄດ້ຮັບເຄາະຮ້າຍ ຈາກລົມພາຍຸແລະຮຽກຮ້ອງໃຫ້ບໍລິຈາກເງິນແກ່ອົງການຊ່ວຍ ເຫລືອຕ່າງໆ ຜົນກະທົບຂອງລົມພາຍຸ ແມ່ນຮວມທັງຫຼາຍໆລັດ ທີ່ຍັງບໍ່ທັນມີຝ່າຍໃດ ກຳຄະແນນສຽງໄດ້ຢ່າງເດັດຂາດ ຊຶ່ງພວກນັກວິເຄາະກ່າວວ່າ ເປັນກະ ແຈສໍາຄັນສຳລັບຜົນການປ່ອນບັດເລືອກຕັ້ງ ໃນວັນທີ 6 ເດືອນພະຈິກ ຮວມມີລັດ Virginia, North Carolina, Pennsylvania, New Hampshire ແລະ Ohio ຢູ່ໃນບາງເຂດຂອງລັດ Virginia ແລະ North Carolina ໜ່ວຍປ່ອນບັດລ່ວງໜ້າ ໄດ້ປິດລົງໃນຂະນະທີ່ລົມພາຍຸພັດຜ່ານ ແລະບັນດາໜ່ວຍປ່ອນບັດທີ່ Washington ຍັງປິດຢູ່ ໃນວັນອັງຄານ ມື້ນີ້ ທ່ານ Obama ໄດ້ກັບຄືນມາທໍານຽບຂາວ ໃນວັນຈັນວານນີ້ ເພື່ອກໍາ ກັບການຮັບມືກັບລົມພາຍຸ ຂອງລັດຖະບານ ບັນດາຜູ້ຊ່ວຍຂອງທ່ານ Romney ກ່າວວ່າ ທ່ານອາດຈະໄປຢ້ຽມຢາມຂົງເຂດທີ່ໄດ້ຮັບຜົນກະ ທົບຈາກລົມພາຍຸ ໃນທ້າຍອາທິດນີ້